Diari Oficial de la Generalitat Valenciana


Sumari del DOGV 10823, del 27-12-2024 (2024/13655)

RESOLUCIÓ de 9 de desembre de 2024, per la qual s'actualitza la vigència de l'autorització del centre docent estranger Escuela La Travesía, de la localitat Paterna - la Canyada, i es corregix la denominació de la titularitat del centre.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10569

Data del DOGV
:   27-12-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/13707

CVE
:   OOSB-G-0243-91324

Data del document
:   09-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. El centre docent estranger Escuela La Travesía, amb codi de centre 15978255, de Paterna - la Canyada, està autoritzat per a impartir els següents ensenyaments del sistema educatiu britànic:

Des de *Nursery*  (3 a 4 anys) fins a *Year*  6 (10 a 11 anys), per a un màxim de 100 llocs escolars d'alumnat espanyol i estranger, amb validesa fins al 26 de febrer de 2025.

Segon. En data 12 de juliol de 2024, la titularitat del centre presenta certificat actualitzat de l'entitat British Council per a impartir els ensenyaments i els llocs escolars per als quals va ser autoritzat, fins a la finalització del curs acadèmic 2024-2025.

Tercer. La titularitat del centre presenta declaració responsable de no haver realitzat obres en el centre.

Quart. La titularitat del centre sol·licita que es corregisca la denominació de la seua titularitat, ja que en el Registre de centres consta com Cultura y Educación La Travesía Espacio Educativo, SL., i sempre ha sigut La Travesía Espacio Educativo, SL.

Fonaments de dret

Primer. L’òrgan competent per a dictar la present resolució és la conselleria competent en matèria d'educació, segons l’article 1 del Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació. Es delega esta competència en la Secretaria Autonòmica d’Educació a través de la Resolució de 13 d’abril de 2022.

Segon. Una vegada s'ha tramitat el procediment corresponent, es comprova que la documentació aportada per la titularitat del centre reunix els requisits establits en el Reial decret 806/1993, de 28 de maig, sobre règim de centres docents estrangers a Espanya, i que la denominació de la titularitat és La Travesía Espacio Educativo, SL.

De conformitat amb els antecedents de fet i atesos els fonaments de dret,

RESOLC

*Primer*

Actualitzar la vigència de l'autorització del centre, així com corregir la denominació de la titularitat del centre, en els termes que s'especifiquen a continuació:

Codi: 98401209.

Denominació genèrica del centre: Centre docent privat estranger.

Denominació específica del centre: Escuela La Travesía.

Denominació corregida de la titularitat: La Travesía Espacio Educativo, SL.

Domicili: Carrer 577, número 23.

Localitat: La Canyada - Paterna (460182).

Província: València.

Ensenyaments del sistema educatiu britànic:

Des de *Nursery*  (3 a 4 anys) fins a *Year*  6 (10 a 11 anys), per a un màxim de 100 llocs escolars d'alumnat espanyol i estranger.

Vigència de l’autorització: fins a la finalització del curs escolar 2024-2025.

*Segon*

Abans que finalitze la vigència d’esta autorització, la titularitat del centre haurà d’aportar el certificat actualitzat, expedit per la corresponent representació diplomàtica acreditada a Espanya, en el qual conste, fefaentment, que els ensenyaments tenen validesa oficial plena en el país d’origen, i que el centre reunix els requisits que exigix el país d’origen. En cas de no aportar a la Conselleria este certificat, podrà procedir-se d’ofici a la revocació de l’autorització del centre.

La present resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l'endemà de la notificació de l’acte.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de l’acte.

Per a les persones interessades que no siguen objecte de notificació, els terminis començaran a comptar a partir del dia següent de la publicació de l’acte en el *Diari Oficial de la Generalitat Valenciana*.

  

València, 9 de desembre de 2024

(p. d. Resolució 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació